घरेलू वायदा बाजार एमसीएक्स पर अपराह्न् 2.35 बजे रूई का मार्च वायदा 130 रुपये की बढ़त के साथ 20,300 रुपये प्रति गांठ (170 प्रति किलोग्राम) पर कारोबार कर रहा था, जबकि इससे पहले सौदे में 20,350 रुपये तक का उछाल देखा गया। बीते सत्र में रूई का बेंचमार्क मार्च सौदा 550 रुपये या 2.79 फीसदी की बढ़त के साथ 20,250 रुपये प्रति गांठ पर बंद हुआ। हाजिर में बेंचमार्क गुजरात शंकर-6 (29 एमएम) में 300 रुपये की तेजी के साथ 39,700-41,300 रुपये प्रति कैंडी (356 किलोग्राम) पर कारोबार हुआ। देशभर में रूई के भाव ऊंचे चल रहे थे। इस सीजन में शंकर-6 का भाव ऊपर में 43,000 रुपये और नीचे में 37,200 रुपये प्रति कैंडी रहा है।